FI
C 71/8
Euroopan unionin virallinen lehti
27.2.2023
Unionin tuomioistuimen tuomio (kolmas jaosto) 12.1.2023 (ennakkoratkaisupyyntö, jonka on esittänyt Lietuvos vyriausiasis administracinis teismas – Liettua) – P.I. v.
Migracijos departamentas prie Lietuvos Respublikos vidaus reikalų ministerijos (Asia C-280/21) (1) (Ennakkoratkaisupyyntö – Vapauden, turvallisuuden ja oikeuden alue – Yhteinen turvapaikkapolitiikka – Pakolaisaseman saamisen edellytykset – Direktiivi 2011/95/EU – 10 artiklan 1 kohdan e alakohta ja 2 kohta – Vainon syyt – Poliittisen mielipiteen ja oletetun poliittisen mielipiteen käsitteet – Turvapaikanhakijan yritykset puolustautua alkuperämaassaan laillisin keinoin lainvastaisesti toimivia ja jopa kyseessä olevan valtion repressiivistä koneistoa käyttäviä valtiosta riippumattomia toimijoita vastaan) (2023/C 71/08) Oikeudenkäyntikieli: liettua Ennakkoratkaisua pyytänyt tuomioistuin Lietuvos vyriausiasis administracinis teismas
Pääasian asianosaiset Valittaja: P.I. Vastapuoli: Migracijos departamentas prie Lietuvos Respublikos vidaus reikalų ministerijos
Tuomiolauselma Vaatimuksista kolmansien maiden kansalaisten ja kansalaisuudettomien henkilöiden määrittelemiseksi kansainvälistä suojelua saaviksi henkilöiksi, pakolaisten ja henkilöiden, jotka voivat saada toissijaista suojelua, yhdenmukaiselle asemalle sekä myönnetyn suojelun sisällölle 13.12.2011 annetun Euroopan parlamentin ja neuvoston direktiivin 2011/95/EU 10 artiklan 1 kohdan e alakohtaa ja 2 kohtaa on tulkittava siten, että poliittisen mielipiteen käsitteeseen kuuluvat kyseisen direktiivin 2 artiklan h ja i alakohdassa tarkoitetun kansainvälisen suojelun hakijan yritykset puolustaa lainmukaisin keinoin henkilökohtaisia omaisuus- ja talousintressejään lainvastaisesti toimivia valtiosta riippumattomia toimijoita vastaan, kun nämä kyseiseen valtioon korruption avulla luomillaan yhteyksillä voivat käyttää sen repressiivistä koneistoa kyseisen hakijan vahingoksi, siltä osin kuin vainoa harjoittavat toimijat pitävät näitä yrityksiä niihin tai niiden politiikkoihin ja/tai menetelmiin kohdistuvana vastustuksena tai vastarintana.
(1)
EUVL C 278, 12.7.2021.
Unionin tuomioistuimen tuomio (ensimmäinen jaosto) 12.1.2023 (ennakkoratkaisupyyntö, jonka on esittänyt Raad van State – Alankomaat) – Staatssecretaris van Justitie en Veiligheid v. B (C-323/21), F (C-324/21) ja K v.
Staatssecretaris van Justitie en Veiligheid (C-325/21) (Yhdistetyt asiat C-323/21 – C-325/21) (1) (Ennakkoratkaisupyyntö – Asetus (EU) N:o 604/2013 – Kansainvälistä suojelua koskevan hakemuksen käsittelystä vastuussa olevan jäsenvaltion määrittäminen – Useiden kansainvälistä suojelua koskevien hakemusten jättäminen kolmessa jäsenvaltiossa – 29 artikla – Siirron määräaika – Määräajan päättyminen – Hakemuksen käsittelyvastuun siirtyminen – 27 artikla – Oikeussuojakeino – Tuomioistuinten harjoittaman valvonnan laajuus – Hakijan mahdollisuus vedota hakemuksen käsittelyvastuun siirtymiseen) (2023/C 71/09) Oikeudenkäyntikieli: hollanti Ennakkoratkaisua pyytänyt tuomioistuin Raad van State